hotchpotch/miracl-hf-unified huggingface dataset:
খাজা ইউনুস আলী মেডিকেল কলেজ
খাজা ইউনুস আলী মেডিকেল কলেজ চৌহালি উপজেলায় সিরাজগঞ্জ জেলার বাংলাদেশের একটি বেসরকারি মেডিকেল কলেজ। এই মেডিকেল কলেজটি "এনায়েতপুর হাসপাতাল" নামে পরিচিত।
মহান শাহ্ সূফী হযরত খাজা ইউনুস আলী (রঃ) এর স্মরণে ১৯৯৫ সালের ১৬ই নভেম্বর খাজা ইউনুস আলী মেডিকেল কলেজ হাসপাতালের ভিত্তিপ্রস্তর স্থাপন করা হয়। এবং ২০০৪ সালের ১৭ই মে বহির্বিভাগ গঠনের মাধ্যমে প্রতিষ্ঠানটি প্রথম কার্যক্রম শুরু হয় এবং ২০০৫ সালের ১৭ই মে অন্তঃবিভাগ চালু হয় পরবর্তীতে একই বছরের নভেম্বর মাসে কার্ডিও থোরাসিক বিভাগ চালু করা হয়।- মেডিকেল অনকোলজী - রেডিয়েশন অনকোলজী - সার্জিকেল অনকোলজী
- প্যালিয়েটিভ এন্ড টারমিনাল - কেয়ার মেডিসিন
তথ্য ও যোগাযোগ প্রযুক্তি বিভাগ
তথ্য ও যোগাযোগ প্রযুক্তি বিভাগ, সংক্ষেপে আইসিটি-বিভাগ , বাংলাদেশ সরকারের কার্য নির্বাহী শাখা ডাক, টেলিযোগাযোগ ও তথ্যপ্রযুক্তি মন্ত্রণালয়ের একটি বিভাগ।
নিচের ইউনিটগুলো আইসিটি বিভাগের অধীনে কাজ করে:
রবার্তো দুরান
রবার্তো দুরান সামানিয়েগো (জন্ম ১৬ই জুন, ১৯৫১) একজন সাবেক পানামিয় পেশাদার মুষ্টিযোদ্ধা, যিনি ১৯৬৮ থেকে ২০০১ সাল পর্যন্ত লড়াইয়ে অংশ নেন। জ্যাক জনসনের পরে তিনিই দ্বিতীয় মুষ্টি যোদ্ধা যিনি টানা পাঁচ দশক ধরে লড়াইয়ে অংশ নেন। দুরান একজন বহুমুখী প্রতিভা সম্পন্ন ও উগ্র মেজাজী মুষ্টিযোদ্ধা হিসেবে পরিচিত ছিলেন। প্রতিপক্ষের সাথে তিনি আক্রমণাত্মক আচরন করতেন। দূর্দান্ত ঘুষি মারার ক্ষমতার জন্য তার ডাকনাম হয় ""মানোস ডি পিয়েড্রে"" ("পাথরের হাত")।
২০০২ সালে, দ্য রিং ম্যাগাজিন দুরানকে বিগত আশি বছরের মধ্যে সেরা পঞ্চম মুষ্টিযোদ্ধা হিসেবে নির্বাচিত করে, এবং বর্তমানে বক্সারস র্য্যাংকিং-এ সে সর্বকালের ২৬ তম সেরা পাউন্ড বক্সার, যদিও মুষ্টিযুদ্ধ ইতিহাসবীদ বার্ট সুগার মনে করেন দুরান হলেন সর্বকালের অষ্টম সেরা মুষ্টিযোদ্ধা। সম্পৃক্ত সংবাদ মাধ্যমগুলো তাকে বিংশ শতাব্দির সেরা লাইট ওয়েট হিসেবে নির্বাচিত করেছে, কিন্তু অনেকের মতে তিনি সর্বকালের সেরা লাইট ওয়েট। দুরান ১৯৯৮ সালে অবসরের সিদ্ধান্ত নিলেও অবসর ভেঙ্গে আবার লড়াইয়ে অংশগ্রহণ করেন এবং অবশেষে এক গাড়ী দূর্ঘটনার পর ২০০২ সালে ৫০ বছর বয়সে সম্পূর্ণরুপে অবসরে চলে যান। ১৯৮২ সালে উইলফ্রেড বেনিটেজের সাথে লড়াইয়ের আগ পর্যন্ত দুরানকে প্রশিক্ষন দিতেন কিংবদন্তী প্রশিক্ষক রে আর্চেল।
রবার্তো দুরান ১৯৫১ সালের ১৬ই জুন পানামার গুয়েরেতে জন্ম গ্রহণ করেন। তাঁর মা ক্লারা সামানিয়েগো গুয়েরোর স্থানীয় অধিবাসী এবং তার বাবা মার্গারিটো দুরান সানচেজ একজন মেক্সিকান বংশদ্ভোত মার্কিন নাগরিক এবং অ্যারিজোনার অধিবাসী। দুরান পানামার "লা কাসা ডি পিয়েড্রে"-এর এল ছোরিল্লো বস্তিতে বেড়ে ওঠেন। মাত্র আট বছর বয়স থেকে তিনি নিকো ডি লা গার্ডিয়া ব্যায়ামাগারে অভিজ্ঞ মুষ্টিযোদ্ধাদের সাথে লড়াইয়ে অংশ নিতেন। পেশাদার মুষ্টিযোদ্ধা হিসেবে তাঁর অভিষেক ঘটে ১৯৬৮ সালে ১৬ বছর বয়সে।
সিস্টেমরেস্কিউসিডি
সিস্টেমরেস্কিউসিডি () এক্স৮৬ প্ল্যাটফরমের জন্যে একটি অপারেটিং সিস্টেম, যদিও এর প্রাথমিক উদ্দেশ্য আনবুটেবল ও ড্যামেজফ কম্পিউটার সিস্টেম ঠিক করা। সিস্টেমরেস্কিউসিডিকে মূল অপারেটিং সিস্টেম হিসেবে বানানো হয়নি। এটি লাইভ সিডি, ইউএসবি ফ্ল্যাশ ড্রাইভ অথবা যেকোন হার্ড ড্রাউভ থেকে চলে। এটি জেন্টু লিনাক্সের উপর ভিত্তি করে নির্মিত।
জিন পুল
জিন পুল হলো যে কোনো জীবসমাজের সুনির্দিষ্টভাবে কোনো প্রজাতির জিন বৈচিত্রের যোগফল বা কোনো নির্দিষ্ট প্রজাতির কোনো নির্দিষ্ট জীবসমষ্টিতে মোট জিনগত সংকেত। অর্থাৎ জীন পুল হলো সুনির্দিষ্ট প্রজাতির সবরকম জিনের মিলিত ভাণ্ডার।
একটি বড় জীবগোষ্ঠী মানে একটি বিশাল জিন পুল; যার অর্থ সেই জীবগোষ্ঠীতে থাকবে জিনগত বৈচিত্র ও বিশাল জিনগত পার্থক্য। ফলে সেই জনগোষ্ঠী প্রাকৃতিক নির্বাচনের উপর্যোপরি ধাক্কা সামলাতে পারে। কিন্তু যেখানে অন্তঃপ্রজনন ও ক্ষুদ্র জনগোষ্ঠীর কারণে জিন বৈচিত্র অনুপস্থিত, সেই প্রজাতিতে টিকে থাকার সামর্থ্য কমে যেতে পারে, এমনকি সেই প্রজাতি বিলুপ্তও হয়ে যেতে পারে। জিন প্রবাহের ফলে যে জিন বৈচিত্র ও বাড়তি সুবিধা সৃষ্টি হতে পারত, ক্ষুদ্র জীবসংখ্যার কারণে তা অকার্যকর হয়।
যখন কোনো জীবগোষ্ঠীর সব সদস্যের বাহ্যিক দেহকাঠামোর কোনো নির্দিষ্ট বৈশিষ্ট্য একরকম হয়, তখন তাকে সমরুমী বা 'মনোমর্ফিক' জীবসমষ্টী বলে। আবার যখন দেহকাঠামোর নির্দিষ্ট বৈশিষ্ট্য বিভিন্ন রকমের হয়, তখন তাকে বহুরুপী বা পলিমর্ফিক জীব সমষ্টি বলে। জিন পুল হলো সেই মৌলিক ধাপ, যেখানে বিবর্তনীয় পরিবর্তন গুলো ঘটে।
রাশিয়ান জিন প্রকৌশলী আলেক্সান্দার সেগ্রিভিচ সেরেব্রোভিস্কি ১৯২০ সালে প্রথম "জিনফোন্ড" (জিন তহবিল) নামে উল্লেখ করেন। পরবর্তীতে থিওডোসিয়াস ডবঝানস্কি এই শব্দ ইংরেজিতে "জিন পুল" নামে উল্লেখ করেন।
২০১০ এশিয়া কাপ ফাইনাল
২০১০ এশিয়া কাপ ফাইনাল ক্রিকেট ম্যাচটি একটি দিবা-রাত্রি ব্যাপী অনুষ্ঠিত ক্রীড়া প্রতিযোগিতা যেটি ২০১০ সালের ২৪ জুন শ্রীলঙ্কার ডাম্বুলার রণগিরি ডাম্বুলা আন্তর্জাতিক স্টেডিয়ামে শ্রীলঙ্কা এবং ভারতের মধ্যে অনুষ্ঠিত হয় ২০১০ এশিয়া কাপ প্রতিযোগিতার চ্যাম্পিয়ন দল নির্ধারণের জন্য।
টসে জিতে ভারত প্রথমে ব্যাটিং করার সিদ্ধান্ত নেয় এবং নির্ধারিত ৫০ ওভারে ৬ উইকেট হারিয়ে ২৬৮ রান করতে সক্ষম হয় ও প্রতিপক্ষকে ৫০ ওভারে ২৬৯ রান করার টার্গেট দেয়। শ্রীলঙ্কা ৪৪ ওভার ৪ বলে সবকটি উইকেট হারিয়ে ১৮৭ রান করতে সক্ষম হওয়ায় ভারত ৮১ রানে জয়ী হয় এবং ২০১০ এশিয়া কাপ প্রতিযোগিতায় চ্যাম্পিয়ন হওয়ার গৌরব অর্জন করে।
শেখ শহীদুল ইসলাম
শেখ শহীদুল ইসলাম (জন্ম: ২৯ সেপ্টেম্বর ১৯৪৮) বাংলাদেশী শিক্ষাবিদ এবং একজন রাজনীতিবিদ। মাদারীপুর-৩ আসন হতে তিনি ২ বার জাতীয় সংসদ সদস্য হিসেবে নির্বাচিত হন। ১৯৮৪ সাল হতে ১৯৯০ সাল পর্যন্ত বাংলাদেশের শিক্ষা ও বিজ্ঞান মন্ত্রণালয়ে, গণপূর্ত ও নগর উন্নয়ন মন্ত্রণালয়, যুব ও ক্রীড়া মন্ত্রণালয় এবং পাট মন্ত্রণালয়ের মন্ত্রী হিসেবে তিনি দায়িত্ব পালন করেন। তিনি বর্তমানে জাতীয় পার্টি- জেপির সাধারন সম্পাদক হিসেবে দায়ীত্ব পালন করছেন।
শেখ শহীদুল ইসলাম ১৯৪৮ সালের ২৯ সেপ্টেম্বর গোপালগঞ্জের টুঙ্গিপাড়ায় জন্মগ্রহন করেন। তার পিতা বিশিষ্ট শিক্ষাবিদ ও সমাজ কর্মী শেখ মো. মুসা এবং মা জেন্নাতুন নেছা। বেগম ফজিলাতুন নেছা ছিলেন শেখ শহীদুল ইসলাম এর খালা।
এরশাদ সরকার এর আমলে শেখ শহীদুল ইসলাম প্রথম নারীদের জন্য বাংলাদেশে অবৈতনিক শিক্ষা কার্যক্রম চালু করেন। এছাড়াও বাংলাদেশ জাতীয় বিশ্ববিদ্যালয় এর প্রতিষ্ঠা করেন।
ডেটন চুক্তি
"জেনারেল ফ্রেমওয়ার্ক এগ্রিমেন্ট ফর পিস ইন বসনিয়া এন্ড হার্জেগোভিনা" যা সংক্ষেপে ডেটন চুক্তি, প্যারিস প্রটোকল, ডেটন প্যারিস চুক্তি নামে পরিচিত, (, , ) একটি শান্তিচুক্তি যা ১৯৯৫ সালের ১ নভেম্বর যুক্তরাষ্টের ওহিও অংগরাজ্যের ডেটনে অবস্থিত রাইট প্যাটারসন বিমানবাহিনীর দপ্তরে সাক্ষরিত হয় এবং ১৯৯৫ সালের ১৪ ডিসেম্বর আনুষ্ঠানিকভাবে ফ্রান্সের প্যারিসে সাক্ষরিত হয়। এটা যুগোস্লাভ যুদ্ধের অন্যতম দীর্ঘ যুদ্ধ বসনিয়া যুদ্ধের সমাপ্তি ঘটায়।
নব্বই দশকের গোড়ার দিকের বসনিয়া ও হার্জেগোভিনার যুদ্ধ ছিল ১৯৪৫ সালের পর থেকে ইউরোপ অঞ্চলে হওয়া সবচেয়ে ভয়ঙ্কর যুদ্ধ। এতে প্রায় এক লাখ মানুষ নিহত এবং ২০ লাখের বেশি লোক গৃহহীন হয়ে পড়েছিল, সেই সঙ্গে বসনিয়ার নারীদের সম্ভ্রমহানি, প্রিজন ক্যাম্প, মুসলিমদের গণহত্যাসহ অসংখ্য সমস্যা মহামারীর মতো ছড়িয়ে পড়েছিল, যার সমাপ্তি ঘটেছিল এক 'অসম' শান্তিচুক্তির হাত ধরে। আর এ রক্তক্ষয়ী যুদ্ধের দীর্ঘসূত্রতার কারণ ছিল যুদ্ধের প্রকৃতি সম্পর্কে জাতিসংঘ ও ন্যাটোর অদূরদর্শিতা এবং যুক্তরাষ্ট্র ও ইউরোপিয়ান ইউনিয়নের মধ্যে মতৈক্যের অভাব।
যা হোক, ১৯৯৫ এর শেষের দিকে বেশ কিছু রাজনৈতিক পদক্ষেপ ও কংগ্রেসের চাপে অবশেষে যুক্তরাষ্ট্র এ ব্যাপারে নেতৃত্ব দিতে সম্মত হয় এবং সামরিক হস্তক্ষেপ কার্যকরের পদক্ষেপ গ্রহণ করে।
এরই হাত ধরে ১৯৯৫ সালের ২১ নভেম্বর 'জেনারেল ফ্রেমওয়ার্ক অ্যাগ্রিমেন্ট ফর পিস' প্রণীত হয়, যা 'ডেটন চুক্তি' নামে সর্বাধিক পরিচিত। আজ থেকে ২০ বছর আগে ১৪ ডিসেম্বর প্যারিসে আনুষ্ঠানিকভাবে স্বাক্ষরিত হয়।
চুক্তি স্বাক্ষরকারীরা হলেন- ক্রোয়েশিয়ার প্রেসিডেন্ট ফ্রানজো তুজমান, সার্বিয়ার প্রেসিডেন্ট সেস্নাবোডান মিলোসেভিক (যাকে পরে হেগে 'যুদ্ধাপরাধী' হিসেবে ঘোষণা করা হয়েছিল) এবং বসনিয়া ও হার্জেগোভিনার প্রেসিডেন্ট এলিজা আইজেৎবেগোভিক।
রবিন হবস
রবিন নিকোলাস স্টুয়ার্ট হবস (; জন্ম: ৮ মে, ১৯৪২) উইল্টশায়ারের চিপেনহাম এলাকায় জন্মগ্রহণকারী প্রথিতযশা ও সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬৭ থেকে ১৯৭১ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স ও গ্ল্যামারগনের প্রতিনিধিত্ব করেছেন। দলে তিনি মূলতঃ লেগব্রেক গুগলি বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করে সবিশেষ কৃতিত্বের পরিচয় দিয়েছেন রবিন হবস।
১৯৬১ সালে এসেক্সের পক্ষে প্রথম-শ্রেণীর ক্রিকেটে অভিষেক ঘটে রবিন হবসের। এরপর ১৯৬৭ সালে ইংল্যান্ডের পক্ষে টেস্টে প্রথম অংশ নেন। তবে, চমকপ্রদ লেগ ব্রেক বোলিং স্পিন উপযোগী পরিবেশে বেড়ে ওঠা ভারত ও পাকিস্তানী ব্যাটসম্যানদের বিপক্ষে তেমন কার্যকর হয়নি। ব্যাটিংয়ে তেমন সুবিধে করতে না পারলেও ১৯৭৫ সালে সফরকারী অস্ট্রেলীয়দের বিপক্ষে মাত্র ৪৪ মিনিটে সেঞ্চুরি করেছিলেন তিনি।
এসেক্সে চৌদ্দ বছর অবস্থান করার পর রবিন হবস অবসর গ্রহণ করেন। এরপর তিনি মাইনর কাউন্টি ক্রিকেটে অংশগ্রহণের উদ্দেশ্যে সাফোক ক্লাবে যোগ দেন। তবে, গ্ল্যামারগনের অধিনায়কের দায়িত্ব নিয়ে ১৯৭৯ সালে পুণরায় কাউন্টি ক্রিকেটে খেলেন। এরপর আরও দুই বছর ম্যালকম ন্যাশের অধিনায়কত্বে দুই মৌসুম খেলেন। ১৯৮২ সালে সাফোকে ফিরে যান ও অবসর গ্রহণ করেন।
সমগ্র খেলোয়াড়ী জীবনে সাতটি টেস্টে অংশগ্রহণের সুযোগ পেয়েছিলেন তিনি। ৮ জুন, ১৯৬৭ তারিখে টেস্ট অভিষেক ঘটে রবিন হবসের।
বিশ্বযুদ্ধ পরবর্তী সময়ে লেগ স্পিনারদের কার্যকারিতা নিয়ে প্রশ্ন ওঠলেও একদিনের ক্রিকেট প্রচলনের পর তার বিকাশ ঘটতে শুরু করে। ইয়ান সলসবারির আবির্ভাবের পূর্বে তিনিই সর্বশেষ এ ধরনের বোলিংয়ে সবিশেষ দক্ষতা প্রদর্শন করেছিলেন।
ক্রিকেট লেখক কলিন বেটম্যানের মতে, ১৯৯২ সালে ইংল্যান্ডের পক্ষে লেগ স্পিন বোলিংয়ে অভিজ্ঞ ইয়ান সলসবারির আগমনের পূর্বে তিনিই সর্বশেষ ছিলেন। স্পিনার হিসেবে গুগলি বলে বেশ দক্ষতা দেখিয়েছেন। উদ্ভাবনী শক্তির অধিকারী ব্যাটসম্যান ও চমৎকার হৃদয়ের অধিকারী হিসেবে তিনি নিঃসন্দেহে জনপ্রিয় ক্রিকেটার ছিলেন।
সর্বশেষ ইংরেজ লেগ স্পিনার হিসেবে সমগ্র খেলোয়াড়ী জীবনে সহস্রাধিক প্রথম-শ্রেণীর উইকেট পেয়েছেন। ২৭.০৯ গড়ে সর্বমোট ১,০৯৯ উইকেট দখল করেছেন তিনি। ব্যক্তিগত সেরা বোলিং পরিসংখ্যান গড়েন ৮/৬৩। ওভারপ্রতি ২.৮৬ গড়ে রান দিয়ে মিতব্যয়িতার স্বাক্ষর রাখেন ও ৫৬.৭০ গড়ে স্ট্রাইক রেটে রান দেন।
ডাপু সড়ক সুড়ঙ্গ
ডাপু সড়ক সুড়ঙ্গ বা দাপু রোড টানেল (চীনা: 打浦路 隧道) একটি সড়ক সুড়ঙ্গ যা চীনের সাংহাই শহরের হুয়াংপু নদীর নিচে অবস্থিত। এটি সাংহাইয়ের পুক্সি'র পাশে পুডং নিউ এরিয়া দিয়ে হুয়াংপু জেলাকে সংযুক্ত করে। সুড়ঙ্গটিতে দুটি টিব বা সুড়ঙ্গ পথ রয়েছে, যার মধ্যে প্রথমটি ১৯৬৫ থেকে ১৯৭০ সাল পর্যন্ত নির্মিত হয়েছিল এবং এটি হুয়াংপু নদীর নিচে প্রথম যানবাহনের সুড়ঙ্গ হিসাবে কাজ করেছিল। প্রথম সুড়ঙ্গের দুটি লেন রয়েছে এবং মূলত প্রতিটি দিকে একটি করে লেন দ্বারা এটি পরিচালনা করা হয়। সাংহাইয়ের এক্সপো ২০১০-এর জন্য অধিকতর যানবাহন পরিবহনের প্রয়োজনীয়তার কারণে দ্বিতীয়বারের মতো ২০০৯ থেকে ২০১০ সালের মধ্যে প্রথমবারের সুড়ঙ্গের পশ্চিমের দিকে দ্বিতীয় টিউবটি নির্মিত হয়েছিল। দ্বিতীয় টিউব খোলা হলে প্রথম সুড়ঙ্গটি একমুখী যানবাহন পরিবহনকারী সুড়ঙ্গে রূপান্তরিত হয়। উত্তরমুখী যানবাহন শুধুমাত্র নতুন সুড়ঙ্গটি বহন করে এবং এই সুড়ঙ্গ ২.৭৯৩ কিলোমিটার (১.৭০২ মাইল) দীর্ঘ। উত্তরমুখী সুড়ঙ্গের পশ্চিমে, অবস্থিত দক্ষিণমুখী সুড়ঙ্গ ২.৯৭১ কিলোমিটার (১.৮৪৬ মাইল) দীর্ঘ।
জেনেটিক ড্রিফট
জেনেটিক ড্রিফট (এলিলিক ড্রিফট নামেও পরিচিত) হচ্ছে, একটি সুনির্দিষ্ট প্রজাতির জীবগোষ্ঠীতে জিন (এলিল) এর সংখ্যায় পরিবর্তন। এই পরিবর্তনের ফলে জিনের সংখ্যা বাড়তেও পারে কমতেও পারে। এই পরিবর্তন প্রাকৃতিক নির্বাচনের মাধ্যমে নয় বরং সম্পুর্ণ ঘটনাচক্রে এলোমেলোভাবে জীবের জনগোষ্ঠীতে ঘটতে পারে। জেনেটিক ড্রিফটের কারণে জিনগত বৈচিত্র সম্পুর্ণভাবে হ্রাস পেতে পারে।
কোনো জনপুঞ্জ যদি আকারে ছোট হয়, তবে এলিলের সংখ্যা কম হবে, এবং সে জনগোষ্ঠীতে জেনেটিক ড্রিফটের প্রভাব বেশি হবে এবং যে জনপুঞ্জ আকারে বড়, তাদের উপর জেনেটিক ড্রিফটের প্রভাব কম হবে।
প্রথম শতাব্দী
১ম শতাব্দী গ্রেগরীয় পঞ্জিকা অনুসারে ১ থেকে ১০০ সাল পর্যন্ত সময়কাল। একে খ্রিস্টাব্দ প্রথম শতাব্দীও বলা হয়।
রনি গ্রিভসন
রোনাল্ড ইউসটেস রনি গ্রিভসন, ওবিই (; জন্ম: ২৪ আগস্ট, ১৯০৯ - মৃত্যু: ২৪ জুলাই, ১৯৯৮) জোহেন্সবার্গে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৩৯ সালে সংক্ষিপ্ত সময়কালের জন্য দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া দক্ষিণ আফ্রিকান প্রথম-শ্রেণীর ক্রিকেটে ট্রান্সভালের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে পারদর্শীতা দেখিয়েছেন রনি গ্রিভসন।
জোহেন্সবার্গের পার্কটাউন বয়েজ হাই স্কুলে অধ্যয়ন করেছেন তিনি। দলে তিনি মূলতঃ উইকেট-রক্ষক হিসেবে খেলতেন। পাশাপাশি ডানহাতে মাঝারিসারির ব্যাটসম্যান ছিলেন। তবে, ট্রান্সভালের সদস্য থাকাবস্থায় তাঁকে সর্বদাই উইকেট-রক্ষক হিসেবে খেলতে হতো না। ১৯৩৫ সালে জাতীয় পর্যায়ের উইকেট-রক্ষক জক ক্যামেরনের মৃত্যু-পূর্ব পর্যন্ত এ অবস্থা চলমান ছিল। ১৯২৯-৩০ মৌসুমে ট্রান্সভালের পক্ষে প্রথম-শ্রেণীর ক্রিকেটে অভিষেক ঘটে রনি গ্রিভসনের। এরপর থেকে নিরবিচ্ছিন্নভাবে কয়েক যুগ দলে পার করে দেন। প্রথম-শ্রেণীর ক্রিকেটে একটিমাত্র সেঞ্চুরি করার কৃতিত্ব প্রদর্শনে সক্ষমতা দেখিয়েছেন। ১৯৩৩-৩৪ মৌসুমে গ্রিকুয়াল্যান্ড ওয়েস্টের বিপক্ষে অপরাজিত ১০৭ রান করেছেন।
১৯৩৮-৩৯ মৌসুমে দুইটি টেস্টে অংশগ্রহণ করেছিলেন রনি গ্রিভসন। ১৯৩৮-৩৯ মৌসুমে সফরকারী ইংরেজ দলের বিপক্ষে খেলেন। প্রথম দুই টেস্ট ড্র হবার পর সিরিজের তৃতীয় টেস্টে সফরকারীরা নাটকীয়ভাবে জয় তুলে নেয়। আংশিকভাবে নিয়মিত উইকেট-রক্ষক বিলি ওয়েডের ফিল্ডিংয়ে ব্যর্থতার কারণে দলকে এর মাসুল গুণতে হয়।
ফলশ্রুতিতে, চতুর্থ টেস্ট থেকে ওয়েডকে বাদ দেয়া হয় ও গ্রিভসনকে উইকেট-রক্ষক হিসেবে তাঁর স্থলাভিষিক্ত করা হয়। ড্র হওয়া বৃষ্টিবিঘ্নিত খেলাটিতে দক্ষিণ আফ্রিকানরা উন্নত ক্রীড়াশৈলী প্রদর্শন করেছিল। ফলশ্রুতিতে তাঁকে আর ব্যাট হাতে মাঠে নামতে হয়নি। কিন্তু, গ্লাভস হাতে পাঁচটি ক্যাচ মুঠোয় পুরেন। এছাড়াও দক্ষতার সাথে উইকেট সামলিয়েছিলেন।
সিরিজের পঞ্চম ও চূড়ান্ত টেস্টেও তাঁর অংশগ্রহণ ছিল। রাবার জয়ের স্বার্থে এ টেস্টটি অসীম সময়ের দিকে গড়ায়। এ খেলাটি ক্রিকেটের ইতিহাসের সবচেয়ে দীর্ঘদিনের ছিল। ১০ দিনব্যাপী ঐ খেলায় একদিন বৃষ্টির জন্যে খেলাই যায়নি। দশম দিনশেষে ইংল্যান্ড দল জাহাজে চড়ে দেশে ফেরার সিদ্ধান্ত নেয়ায় খেলাটি ড্রয়ে পর্যবসিত হয়। দক্ষিণ আফ্রিকার উভয় ইনিংসেই রনি গ্রিভসনকে মাঠে নামতে হয়েছিল। প্রথম ইনিংসে ৭৫ রান করেন। এটিই তৎকালীন টেস্টভূক্ত যে-কোন দেশের মধ্যে উইকেট-রক্ষক হিসেবে অভিষেকে ব্যক্তিগত সর্বোচ্চ সংগ্রহ ছিল। দ্বিতীয় ইনিংসে করেন ৩৯ রান। এছাড়াও দুই ক্যাচ ও তিনটি স্ট্যাম্পিংয়ের সাথে নিজ নামকে জড়িয়ে রাখেন তিনি। ইংল্যান্ডের দ্বিতীয় ইনিংসে সংগৃহীত ৬৫৪/৫ এর বিপরীতে তিনি মোটে আটটি বাই রান দিয়েছিলেন।
১৯৩৯-৪০ মৌসুমে আরও একটি প্রথম-শ্রেণীর খেলায় অংশ নিয়েছিলেন তিনি। তবে, দ্বিতীয় বিশ্বযুদ্ধের পর প্রথম-শ্রেণীর ক্রিকেটে আর ফিরে আসেননি। দ্বিতীয় বিশ্বযুদ্ধে মেজর পদবী ধারন করেন ও ওবিই পদবীতে ভূষিত হন।
২৪ জুলাই, ১৯৯৮ তারিখে ৮৯ বছর বয়সে জোহেন্সবার্গে রনি গ্রিভসনের দেহাবসান ঘটে।
খুলনা জেলা স্টেডিয়াম
খুলনা জেলা স্টেডিয়াম খুলনা শিশু হাসপাতালের পাশে অবস্থিত । এটি একটি ফুটবলস্টেডিয়াম। মূলত ফুটবল স্টেডিয়াম হলেও অন্যান্য খেলা যেমন ক্রিকেট ব্যাডমিন্টন ইত্যাদি এখানে প্রশিক্ষণ ও প্রতিযোগিতা হয়ে থাকে।
কিশোরগঞ্জ ক্রিকেট স্টেডিয়াম
শহীদ সৈয়দ নজরুল ইসলাম স্টেডিয়াম (কিশোরগঞ্জ ক্রিকেট স্টেডিয়াম নামেও পরিচিত) জেলা নির্বাচন কমিশন অফিস , কিশোরগঞ্জ, বাংলাদেশে অবস্থিত একটি ক্রিকেট স্টেডিয়াম। মূলত ক্রিকেট স্টেডিয়াম হলেও অন্যান্য খেলা যেমন ফুটবল, ব্যাডমিন্টন, ইত্যাদি খেলা এখানে প্রশিক্ষণ ও প্রতিযোগিতা হয়ে থাকে ।
কিশোরগঞ্জ ফুটবল স্টেডিয়াম
কিশোরগঞ্জ ফুটবল স্টেডিয়াম (কিশোরগঞ্জ পুরাতন স্টেডিয়াম নামেও পরিচিত) বাংলাদেশের ময়মনসিংহ রোডে অবস্থিত , কিশোরগঞ্জ, বাংলাদেশ.
কুড়িগ্রাম স্টেডিয়াম
কুড়িগ্রাম স্টেডিয়ামটি কুড়িগ্রাম-চিলমারী রোডে , অবস্থিত। কুড়িগ্রাম, বাংলাদেশ.
মূলত ক্রিকেট স্টেডিয়াম হলেও অন্যান্য খেলা যেমন ফুটবল, ব্যাডমিন্টন ইত্যাদি এখানে প্রশিক্ষণ ও প্রতিযোগিতা হয়ে থাকে।
রাজশাহী মেডিকেল বিশ্ববিদ্যালয়
রাজশাহী মেডিকেল বিশ্ববিদ্যালয় রাজশাহী বাংলাদেশের একটি সরকারি মেডিকেল বিশ্ববিদ্যালয়। এই প্রতিষ্ঠানটি বর্তমান রাজশাহী মেডিকেল কলেজে অস্থায়ী ভাবে জনবল নিয়োগ এর মাধ্যমে বিশ্ববিদ্যালয়ের কর্যক্রম পরিচালনা করছেন।
রাজশাহী মেডিকেল বিশ্ববিদ্যালয়ের প্রশাসনিক ও একাডেমিক কার্যক্রম অস্থায়ী কার্যালয়ে আনুষ্ঠানিকভাবে শুরু হয়েছিল ২০১৭ সালে। শিক্ষা ও চিকিৎসা কার্যক্রম দ্রুত বাস্তবায়ন এবং রাজশাহী, রংপুর ও খুলনা বিভাগের সকল সরকারি ও বেসরকারি মেডিকেল কলেজ, ডেন্টাল কলেজ, নার্সিং কলেজ বা ইনস্টিটিউটসমূহ মেডিকেল বিশ্ববিদ্যালয়ের অধীনে অধিভুক্তকরণ এবং সঠিক ভাবে তার তদারকি করার লক্ষ নিয়েই প্রতিষ্ঠিত হয় রাজশাহী মেডিকেল বিশ্ববিদ্যালয়।
রাজশাহী, রংপুর ও খুলনা বিভাগের সরকারি-বেসরকারি সব চিকিৎসা শিক্ষা প্রতিষ্ঠানের সংখ্যা হবে প্রায় ৪০টি এই সকল প্রতিষ্ঠান সঠিক ভাবে কার্য পরিচালনা করে কিনা তার নজরদারির করার জন্য প্রতিষ্ঠিত হয় রাজশাহী মেডিকেল বিশ্ববিদ্যালয় । এর মধ্যে পড়বে মেডিকেল ও ডেন্টাল কলেজ, নার্সিং কলেজ, ইনস্টিটিউট অব হেলথ টেকনোলজিসহ (আইএইচটি)চিকিৎসা শিক্ষাপ্রতিষ্ঠানগুলোর পরিচালনার দায়িত্বে থাকবে রাজশাহী মেডিকেল বিশ্ববিদ্যালয় ।
রাজশাহী মেডিকেল বিশ্ববিদ্যালয়ের ৯টি অনুষদের অধীনে ৮৫টি ডিসিপ্লিনে চিকিৎসা ক্ষেত্রে উচ্চতর ডিগ্রি প্রদান।
রাজশাহী মেডিকেল কলেজ অস্থায়ী ক্যম্পাস, রাজশাহী , বাংলাদেশ
রাজশাহী মেডিকেল বিশ্ববিদ্যালয়ের অধীনে রাজশাহী, রংপুর ও খুলনা বিভাগের সকল সরকারি ও বেসরকারি মেডিকেল কলেজ, ডেন্টাল কলেজ, নার্সিং কলেজ বা ইনস্টিটিউটসমূহ অধীভুক্তকরন। এর মধ্যে আছে ১০ টি সরকারী মেডিকেল কলেজ, ১৩ টি বেসরকারী মেডিকেল কলেজ, ২টি সরকারী ডেন্টাল কলেজ/ডেন্টাল ইউনিট, ৫টি বেসরকারী ডেন্টাল কলেজ/ডেন্টাল ইউনিট, ৪ টি সরকারী নার্সিং কলেজ, ১২ টি বেসরকারী নার্সিং কলেজ, ১টি সরকারী মেডিকেল ইনস্টিটিউট ও ৩ টি বেসরকারী মেডিকেল ইনস্টিটিউট। মোট ৫০ টি প্রতিষ্ঠান এই বিশ্ববিদ্যালয়ের অধীনে রয়েছে।
রাজশাহী মেডিক্যাল বিশ্ববিদ্যালয়ের প্রথম উপাচার্য হিসেবে নিয়োগ দেয়া হয় রাজশাহী মেডিক্যাল কলেজের অবসরে যাওয়া অধ্যক্ষ অধ্যাপক ডা. মাসুম হাবিব কে।
কুষ্টিয়া স্টেডিয়াম
কুষ্টিয়া স্টেডিয়াম কুষ্টিয়া-ঝিনাইদহ মহাসড়কের আশে অবস্থিত একটি স্টেডিয়াম, কুষ্টিয়া বাংলাদেশ।
মূলত ক্রিকেট স্টেডিয়াম হলেও অন্যান্য খেলা যেমন ফুটবল ব্যাডমিন্টন ইত্যাদি এখানে প্রশিক্ষণ ও প্রতিযোগিতা হয়ে থাকে।
নিজাকাত খান
নিজাকাত খান (জন্ম: ৮জুলাই ১৯৯২)
একজন পাকিস্তানী বংশোদ্ভূত হংকং এর ক্রিকেটার। খান ডান হাতি ব্যাটসম্যান এবং লেগ ব্রেক বোলিং করেন।
তিনি হংকং অনুর্ধ্ব -১৯ ২০১০ অনুর্ধ্ব -১৯ বিশ্বকাপ বয়স ভিত্তিক টুর্নামেন্টগুলো খেলেছেন,
সোনাগাজী পৌরসভা
সোনাগাজী পৌরসভা বাংলাদেশের ফেনী জেলার অন্তর্গত একটি পৌরসভা।
সোনাগাজী উপজেলার মধ্যাংশে সোনাগাজী পৌরসভার অবস্থান। এ পৌরসভার উত্তরে মতিগঞ্জ ইউনিয়ন, পশ্চিমে চর দরবেশ ইউনিয়ন, দক্ষিণে চর দরবেশ ইউনিয়ন ও চর চান্দিয়া ইউনিয়ন এবং পূর্বে সোনাগাজী ইউনিয়ন অবস্থিত।
সোনাগাজী পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
সোনাগাজী ইউনিয়ন
সোনাগাজী বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
সোনাগাজী উপজেলার দক্ষিণ-পূর্বাংশে সোনাগাজী ইউনিয়নের অবস্থান। এ ইউনিয়নের উত্তরে আমিরাবাদ ইউনিয়ন ও মতিগঞ্জ ইউনিয়ন; পশ্চিমে সোনাগাজী পৌরসভা ও চর চান্দিয়া ইউনিয়ন; দক্ষিণে নোয়াখালী জেলার কোম্পানীগঞ্জ উপজেলার মুছাপুর ইউনিয়ন ও সন্দ্বীপ চ্যানেল এবং পূর্বে ফেনী নদী, চট্টগ্রাম জেলার মীরসরাই উপজেলার ইছাখালী ইউনিয়ন ও ওসমানপুর ইউনিয়ন অবস্থিত।
সোনাগাজী ইউনিয়ন সোনাগাজী উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
গ্রির গারসন
এইলিন ইভলিন গ্রির গারসন, সিবিই (; জন্ম: ২৯ সেপ্টেম্বর ১৯০৪ - ৬ এপ্রিল ১৯৯৬) ছিলেন একজন ব্রিটিশ মার্কিন অভিনেত্রী। তিনি দ্বিতীয় বিশ্বযুদ্ধকালীন জনপ্রিয়তা অর্জন করেন এবং মোশন পিকচার হেরাল্ড তাকে ১৯৪২ থেকে ১৯৪৬ সাল পর্যন্ত মার্কিন যুক্তরাষ্ট্রের সেরা দশ বক্স অফিস আকর্ষণ বলে তালিকাভুক্ত করে।
১৯৪০-এর দশকে মেট্রো-গোল্ডউইন-মেয়ারের অন্যতম তারকা গারসন সাতবার একাডেমি পুরস্কারের মনোনয়ন লাভ করেন। তিনি অভিনয়ের জন্য বেটি ডেভিসের সাথে যৌথভাবে রেকর্ড সংখ্যক টানা পাঁচবার (১৯৪১-১৯৪৫) শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং "মিসেস মিনিভার" (১৯৪২) চলচ্চিত্রে অভিনয় করে একটি পুরস্কার লাভ করেন।
গ্রির গারসন ১৯০৪ সালের ২৯শে সেপ্টেম্বর এসেক্সের ইস্ট হ্যামের ম্যানর পার্কে (বর্তমান লন্ডনের অংশ) জন্মগ্রহণ করেন। তার পিতা জর্জ গারসন (১৮৬৫-১৯০৬) লন্ডনের একটি আমদানীকারক প্রতিষ্ঠানে কেরানি হিসেবে কাজ করতেন এবং তার মাতা নিনা (ন্যান্সি সোফিয়া গ্রির, ১৮৮০-১৯৫৮)। তার পিতা লন্ডনে এক স্কটিশ পরিবারে জন্মগ্রহণ করেন, এবং তার মাতা আয়ারল্যান্ডের কাউন্টি ক্যাভানের বেল্টারবেটের নিকটস্ত ড্রুমালোরে জন্মগ্রহণ করেন। তার নামের অংশ "গ্রির" এসেছে অপর একটি পারিবারিক নাম "মাকগ্রেগর" থেকে।
আমিরাবাদ ইউনিয়ন, সোনাগাজী
আমিরাবাদ বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
সোনাগাজী উপজেলার পূর্বাংশে আমিরাবাদ ইউনিয়নের অবস্থান। এ ইউনিয়নের উত্তরে নবাবপুর ইউনিয়ন ও ফেনী সদর উপজেলার ধলিয়া ইউনিয়ন; পশ্চিমে মঙ্গলকান্দি ইউনিয়ন ও মতিগঞ্জ ইউনিয়ন; দক্ষিণে সোনাগাজী ইউনিয়ন; পূর্বে ফেনী নদী, চট্টগ্রাম জেলার মীরসরাই উপজেলার ওসমানপুর ইউনিয়ন ও ধুম ইউনিয়ন এবং উত্তর-পূর্বে ফেনী সদর উপজেলার ফরহাদনগর ইউনিয়ন অবস্থিত।
আমিরাবাদ ইউনিয়ন সোনাগাজী উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
নবাবপুর ইউনিয়ন, সোনাগাজী
নবাবপুর বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
সোনাগাজী উপজেলার উত্তর-পূর্বাংশে নবাবপুর ইউনিয়নের অবস্থান। এ ইউনিয়নের দক্ষিণে আমিরাবাদ ইউনিয়ন, পশ্চিমে আমিরাবাদ ইউনিয়ন ও ফেনী সদর উপজেলার ধলিয়া ইউনিয়ন, উত্তরে কালিদাস পাহালিয়া নদী ও ফেনী সদর উপজেলার লেমুয়া ইউনিয়ন এবং পূর্বে কালিদাস পাহালিয়া নদী ও ফেনী সদর উপজেলার ফরহাদনগর ইউনিয়ন অবস্থিত।
নবাবপুর ইউনিয়ন সোনাগাজী উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
নবাবপুর ইউনিয়ন
নবাবপুর ইউনিয়ন নামে বাংলাদেশের রাজবাড়ী ও ফেনী জেলায় আলাদা দুইটি ইউনিয়ন রয়েছে।
নবাবপুর ইউনিয়ন দ্বারা বুঝানো যেতে পারে:
এছাড়াও দোল্লাই নবাবপুর ইউনিয়ন নামে কুমিল্লা জেলার চান্দিনা উপজেলায় একটি ইউনিয়ন রয়েছে।
চর মজলিশপুর ইউনিয়ন
চর মজলিশপুর বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
সোনাগাজী উপজেলার উত্তর-পশ্চিমাংশে চর মজলিশপুর ইউনিয়নের অবস্থান। এ ইউনিয়নের দক্ষিণ-পূর্বে বগাদানা ইউনিয়ন, পূর্বে ফেনী সদর উপজেলার ধলিয়া ইউনিয়ন, উত্তরে ফেনী সদর উপজেলার বালিগাঁও ইউনিয়ন, উত্তর-পশ্চিমে দাগনভূঁইয়া উপজেলার মাতুভূঁইয়া ইউনিয়ন, পশ্চিমে দাগনভূঁইয়া উপজেলার দাগনভূঁইয়া ইউনিয়ন এবং দক্ষিণ-পশ্চিমে ছোট ফেনী নদী ও নোয়াখালী জেলার কোম্পানীগঞ্জ উপজেলার চর পার্বতী ইউনিয়ন অবস্থিত।
চর মজলিশপুর ইউনিয়ন সোনাগাজী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
ভেনম (দ্ব্যর্থতা নিরসন)
ভেনম দ্বারা বোঝানো যেতে পারে:
মঙ্গলকান্দি ইউনিয়ন
মঙ্গলকান্দি বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
সোনাগাজী উপজেলার উত্তরাংশে মঙ্গলকান্দি ইউনিয়নের অবস্থান। এ ইউনিয়নের উত্তর-পশ্চিমে বগাদানা ইউনিয়ন, পশ্চিমে চর দরবেশ ইউনিয়ন, দক্ষিণে মতিগঞ্জ ইউনিয়ন, পূর্বে আমিরাবাদ ইউনিয়ন এবং উত্তরে ফেনী সদর উপজেলার ধলিয়া ইউনিয়ন অবস্থিত।
মঙ্গলকান্দি ইউনিয়ন সোনাগাজী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
মতিগঞ্জ ইউনিয়ন
মতিগঞ্জ বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
সোনাগাজী উপজেলার মধ্যাংশে মতিগঞ্জ ইউনিয়নের অবস্থান। এ ইউনিয়নের উত্তরে মঙ্গলকান্দি ইউনিয়ন, পশ্চিমে চর দরবেশ ইউনিয়ন, দক্ষিণে সোনাগাজী পৌরসভা ও সোনাগাজী ইউনিয়ন এবং পূর্বে আমিরাবাদ ইউনিয়ন অবস্থিত।
মতিগঞ্জ ইউনিয়ন সোনাগাজী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
এ ইউনিয়নে রয়েছে ১ টি হাই স্কুল। আর. এম. হাট. কে উচ্চ বিদ্যালয়। এটি ইউনিয়ন পরিষদ কার্যালয়ের দক্ষিণ পার্শ্ববর্তী অবস্থিত। এটি একটি প্রাচীন শিক্ষা প্রতিষ্ঠান।
চর দরবেশ ইউনিয়ন
চর দরবেশ বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
সোনাগাজী উপজেলার পশ্চিমাংশে চর দরবেশ ইউনিয়নের অবস্থান। এ ইউনিয়নের উত্তরে বগাদানা ইউনিয়ন; পূর্বে মঙ্গলকান্দি ইউনিয়ন, মতিগঞ্জ ইউনিয়ন, সোনাগাজী পৌরসভা ও চর চান্দিয়া ইউনিয়ন; দক্ষিণে ছোট ফেনী নদী ও নোয়াখালী জেলার কোম্পানীগঞ্জ উপজেলার মুছাপুর ইউনিয়ন এবং পশ্চিমে ছোট ফেনী নদী, নোয়াখালী জেলার কোম্পানীগঞ্জ উপজেলার মুছাপুর ইউনিয়ন, চর হাজারী ইউনিয়ন ও চর পার্বতী ইউনিয়ন অবস্থিত।
চর দরবেশ ইউনিয়ন সোনাগাজী উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
চর চান্দিয়া ইউনিয়ন
চর চান্দিয়া বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
সোনাগাজী উপজেলার দক্ষিণাংশে চর চান্দিয়া ইউনিয়নের অবস্থান। এ ইউনিয়নের পূর্বে সোনাগাজী ইউনিয়ন, উত্তরে সোনাগাজী পৌরসভা, পশ্চিমে চর দরবেশ ইউনিয়ন এবং দক্ষিণে ছোট ফেনী নদী ও নোয়াখালী জেলার কোম্পানীগঞ্জ উপজেলার মুছাপুর ইউনিয়ন অবস্থিত।
চর চান্দিয়া ইউনিয়ন সোনাগাজী উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
মুহাম্মাদ আসাদ
মুহাম্মাদ আসাদ (, /muħammad ʔasad/, , জন্ম লিওপোল্ড ওয়েসিস; ১২ জুলাই ১৯০০ – ২০ ফেব্রুয়ারি ১৯৯২) ছিলেন একজন ভাষাবিজ্ঞান, শিক্ষাবিদ, ভ্রমণকারী,ঐতিহাসিক, সাংবাদিক ও ইসলামি পন্ডিত। তিনি ২০ শতকের ইউরোপের অন্যতম প্রভাবশালী মুসলিম।
তের বছর বয়সে সে হিব্রু এবং আরামায়িক অনর্গল কথা বলার দক্ষতা অর্জন করেন, এমনকি তার মাতৃ ভাষা জার্মান ও পোলিশ থেকেও ।
মাসুম হাবিব
অধ্যাপক মাসুম হাবিব একজন বাংলাদেশী চিকিৎসক। তিনি রাজশাহী মেডিকেল বিশ্ববিদ্যালয় এর প্রথম উপাচার্য।
চট্টগ্রাম মেডিকেল বিশ্ববিদ্যলয়
চট্টগ্রাম মেডিকেল বিশ্ববিদ্যালয় চট্টগ্রাম বাংলাদেশের একটি সরকারি মেডিকেল বিশ্ববিদ্যালয় দেশের চিকিৎসা ক্ষেত্রে উচ্চ শিক্ষা, গবেষণা ও সেবার মান এবং সুযোগ-সুবিধা সম্প্রসারণ ও উন্নয়নের নিমিত্ত চট্টগ্রাম মেডিকেল বিশ্ববিদ্যালয় প্রতিষ্ঠিত হয়।
২০১৬ সালে ১৭নং আইনে চট্টগ্রাম মেডিকেল বিশ্ববিদ্যালয় স্থাপনের আইন প্রণয়ন করা হয়। এরপর মেডিকেল বিশ্ববিদ্যালয় প্রতিষ্ঠার সকল প্রক্রিয়া শুরু হয়। ২০১৭ সালের ১৭ মে ভিসি নিয়োগের কার্যক্রম আনুষ্ঠানিকভাবে শুরু হয়। তারই ধারাবাহিকতায় চলতি (২০১৭-১৮) শিক্ষাবর্ষে এমবিবিএস শিক্ষার্থীরা চট্টগ্রাম মেডিকেল বিশ্ববিদ্যালয়ের অধীনে ভর্তি হয়। এসব শিক্ষার্থীরা আগে চট্টগ্রাম বিশ্ববিদ্যালয়ের অধীনে ভর্তি হত।
চট্টগ্রাম ও আশপাশের জেলার যে কয়টি মেডিকেল কলেজ রয়েছে, সেসব এই মেডিকেল বিশ্ববিদ্যালয়ের সঙ্গে এফিলিয়েটেড থাকবে।
চট্টগ্রাম মেট্রোপলিটন এলাকায় সলিমপুর ফৌজদারহাট বক্ষব্যাধি হাসপাতাল ক্যাম্পাসের ২৩ দশমিক ৯২ একর ভূমিতে চট্টগ্রাম মেডিকেল বিশ্ববিদ্যালয় স্থাপনের জন্য জমি অনুমোদন করা হয়েছে।
ইসমাইল খান
অধ্যাপক ডা. মো. ইসমাইল খান চট্টগ্রাম মেডিকেল বিশ্ববিদ্যলয় এর উপাচার্য।
মারিয়ানো দিয়াজ মেজিয়া
মারিয়ানো দিয়াজ মেজিয়া (; জন্ম: ১ আগস্ট ১৯৯৩), শুধুমাত্র মারিয়ানো নামেই অধিক পরিচিত, হলেন একজন স্পেনীয় ফুটবলার, যিনি বর্তমানে স্পেনীয় ক্লাব রিয়াল মাদ্রিদের হয়ে একজন স্ট্রাইকার হিসেবে খেলেন।
২০১১ সালে, বাদালোনার হয়ে অভিষেকের পর পরই মারিয়ানো রিয়াল মাদ্রিদে যোগদান করেন, যেখানে তিনি রিয়াল মাদ্রিদের সি দলের হয়ে এবং পরে রিয়াল মাদ্রিদ কাস্তিয়ায় রিয়ালের বদলি খেলোয়াড় হিসেবে খেলেন। তিনি ২০১৫–১৬ সেহুন্দা দিভিসিওন বি মৌসুমের সর্বোচ্চ গোলদাতা ছিলেন। পরবর্তীতে তিনি রিয়াল মাদ্রিদের প্রথম দলের হয়ে খেলেছেন এবং ২০১৬–১৭ মৌসুমে লা লিগা, উয়েফা চ্যাম্পিয়নস লীগ এবং ফিফা ক্লাব বিশ্বকাপের মতো প্রতিযোগিতায় রিয়াল মাদ্রিদের একজন সদস্য ছিলেন। অতঃপর তিনি লীগ ১ ক্লাব লিঁওতে যোগদান করেন, যেখানে এক মৌসুম খেলার পর তিনি পুনরায় রিয়াল মাদ্রিদে যোগদান করেন।
মারিয়ানো জন্মসূত্রে স্পেনীয়, কিন্তু তারা মা ছিলেন ডোমিনিকান প্রজাতন্ত্রের নাগরিক। তিনি ২০১৩ সালে, ডোমিনিকান প্রজাতন্ত্র ফুটবল দলের হয়ে একটি প্রীতি ম্যাচে অংশগ্রহণ করেন, যেখানে তিনি একটি গোল করেন। অতঃপর স্পেন জাতীয় ফুটবল দলের হয়ে খেলার আশায় তিনি ডোমিনিকান প্রজাতন্ত্র ফুটবল দল থেকে অবসর গ্রহণ করেন।
টিন হ্যাট লিনাক্স
টিন হ্যাট () একটি সিকিউরিটি-ফোকাসড জেন্টু লিনাক্স-ভিত্তিক অপারেটিং সিস্টেম। এটার মূল লক্ষ্য একটি নিরাপদ, স্টেবল ও দ্রুত ডেস্কটপ পরিবেশ প্রদান করা, যেটি পুরোটিই র‍্যামে থাকে। টিন হ্যাট সিডি ঈ ইউএসবি ফ্ল্যাশ ড্রাইভ থেকে বুট হয়, তবে এটি সরাসরি বুট ডিভাইস থেকে ক্কন ফাইল সিস্টেমকে মাউন্ট করে না। এর কার্যব্যবস্থার জন্যে, দীর্ঘ বুট সময় লাগলেও, ব্যবহারের স্পিড খুব বেশি।
লুবনা তাহতামৌনি
লুবনা হামিদ তৌফিক তাহতামৌনি () জর্দানের একজন জীববিজ্ঞানী। তিনি ক্যান্সার গবেষণা ও ডেভলপমেন্টাল জীববিজ্ঞানে স্বীয় অবদানের জন্য পরিচিত। তাহতামৌনি হাশেমীয় বিশ্ববিদ্যালয়ের জীববিজ্ঞান ও জীবপ্রকৌশল বিভাগের প্রধান। স্তন ক্যান্সারের উপর কর্মের স্বীকৃতি স্বরূপ তিনি একাধিক পদক পেয়েছেন। এছাড়াও আরব বিশ্বের নারীদের বিজ্ঞানের প্রতি আকৃষ্ট করতে তার অবদানকে সম্মান জানিয়ে তাকে ২০১৬ সালে স্বীকৃতি দেয়া হয়। ২০১৬ সালে বিবিসি'র ১০০ নারী তালিকায় তার নাম স্থান পেয়েছিলো।
উত্তর জর্দানের সুশিক্ষিত জনগোষ্ঠীর জন্য সুপরিচিত ইরবিদ নগরীতে তাহতামৌনির জন্ম ও বেড়ে ওঠা। পরিবারের ছয় শিশুর মাঝে তিনি ছিলেন তৃতীয়।  জর্দান বিশ্ববিদ্যালয় থেকে ১৯৯৭ সালে স্নাতক সম্পন্২০০০ সালে একই বিশ্ববিদ্যালয়ে স্নাতোকত্তর সমাপ্ত করেন।  পরীক্ষায় উচ্চ নাম্বার অর্জনে স্নাতক পর্যায়ে তাকে জীববিজ্ঞান বিষয়ে পড়তে দেয়া হয়।  স্নাতকোত্তরে তিনি  হামিদ আল হাজের তত্ত্বাবধানে রিপ্রডাক্টিভ জীববিজ্ঞানে পারদর্শিতা অর্জন করেন।
মার্কিন যুক্তরাষ্ট্রের কলোরাডো বিশ্ববিদ্যালয় থেকে ২০০৫  সালে তাহতামৌনি তাঁর পিএইচডি সম্পন্ন করেন। তিনি তাঁর উচ্চশিক্ষা ও বিজ্ঞানে ক্যারিয়ার গড়তে মার্কিন যুক্তরাষ্ট্রে পদার্পনের সুযোগ প্রাপ্তিতে নিজ পরিবারের সহযোগিতার কথা উল্লেখ করেন।
পিএইচডি সম্পন্ন করে তাহতামৌনি নিজ দেশ জর্দানের নারীদের বিজ্ঞান শিক্ষায় আগ্রহী করে তুলতে ফিরে আসেন। তার এই সিদ্ধান্তের পেছনে অবশ্য যেই প্রতিষ্ঠানের সহায়তায় তিনি মার্কিন যুক্তরাষ্ট্রের উচ্চ শিক্ষার সুযোগ পেয়েছিলেন, সেই সংগঠনের প্রতি প্রতিশ্রুতিও কাজ করেছে। ২০০৮ সালে তিনি হাশেমীয় বিশ্ববিদ্যালয়ের মাইক্রোস্কোপি ফ্যাসিলিটির পরিচালক পদে নিযুক্ত হন। বিশ্ববিদ্যালয়টির এই সুবিধার জন্য তিনি অর্থায়নের ব্যবস্থা করেছিলেন। বিশ্ববিদ্যালয়ের বিভিন্ন গবেষণায় বিদেশি অর্থায়নের জন্য প্রকল্প রচনার উপর তিনি একাধিক কর্মশালা পরিচালনা করেন।  এছাড়আও আধুনিক গবেষণা পদ্ধতির সাথে তাল মিলিয়ে চলতে তিনি গ্রীষ্মকালীন সময়ে অস্ট্রেলিয়া ও মার্কিন যুক্তরাষ্ট্রের বিভিন্ন কাজে যোগ দেন।
ফেদেরিকো বালবের্দে
ফেদেরিকো "ফেদে" সান্তিয়াগো বালবের্দে দিপেত্তা (; জন্ম: ২২ জুলাই ১৯৯৮) হলেন উরুগুয়ের একজন ফুটবলার, যিনি বর্তমানে স্পেনীয় ক্লাব রিয়াল মাদ্রিদ এবং উরুগুয়ে ফুটবল দলের হয়ে একজন মধ্যমাঠের খেলোয়াড় হিসেবে খেলেন।
সার্হিও রেগুইলন
সার্হিও রেগুইলন রদ্রিগেজ (জন্ম: ১৬ ডিসেম্বর ১৯৯৬) হলেন একজন স্পেনীয় ফুটবলার, যিনি বর্তমানে স্পেনীয় ক্লাব রিয়াল মাদ্রিদের হয়ে একজন রক্ষণভাগের খেলোয়াড় হিসেবে খেলেন।
দানি সেবায়োস
দানিয়েল "দানি" সেবায়োস ফের্নান্দেজ (; জন্ম: ৭ আগস্ট ১৯৯৬) হলেন একজন স্পেনীয় ফুটবলার, যিনি বর্তমানে স্পেনীয় ক্লাব রিয়াল মাদ্রিদ এবং স্পেন ফুটবল দলের হয়ে একজন মধ্যমাঠের খেলোয়াড় হিসেবে খেলেন।
বেতিস
রিয়াল মাদ্রিদ
স্পেন অনূর্ধ্ব-১৯
লুকা জিদান
লুকা জিনেদিন জিদান ফের্নান্দেজ (জন্ম: ১৩ মে ১৯৯৮) হলেন একজন ফরাসি ফুটবলার, যিনি বর্তমানে স্পেনীয় ক্লাব রিয়াল মাদ্রিদ এবং রিয়াল মাদ্রিদ কাস্তিয়ার হয়ে একজন গোলরক্ষক হিসেবে খেলেন।
রিয়াল মাদ্রিদ
ফ্রান্স অনূর্ধ্ব-১৭
লক্ষ্মীপুর স্টেডিয়াম
লক্ষীপুর স্টেডিয়াম বাংলাদেশের লক্ষ্মীপুর জেলার লক্ষীপুর স্টেডিয়াম রোডের অবস্থিত। 
মূলত ক্রিকেট স্টেডিয়াম হলেও অন্যান্য খেলা যেমন ফুটবল ব্যাডমিন্টন ইত্যাদি এখানে প্রশিক্ষণ ও প্রতিযোগিতা হয়ে থাকে।
সুসানে গীতি
মেজর জেনারেল সুসানে গীতি বাংলাদেশের প্রথম নারী মেজর জেনারেল। তিনি ২০১৮ সালের ৩০ সেপ্টেম্বর বাংলাদেশ সেনাবাহিনীর প্রথম নারী হিসেবে পদোন্নতি পেয়ে মেজর জেনারেল হন।
সুসানে গীতি ১৯৮৫ সালে রাজশাহী মেডিকেল কলেজ থেকে এমবিবিএস পাস করেন। তিনি ১৯৯৬ সালে হেমাটোলজিতে এফসিপিএস ডিগ্রী লাভ করেন।
১৯৮৬ সালে বাংলাদেশ সেনাবাহিনীতে নারী ডাক্তার হিসেবে ক্যাপ্টেন পদে যোগ দেন সুসানে গীতি। পরবর্তীতে ১৯৯৬ সালে প্রথম নারী হিসেবে হেমাটোলজি বিষয়ে এফসিপিএস ডিগ্রি অর্জন করেন। এছাড়া তিনি জাতিসংঘ শান্তিরক্ষী মিশন ও বিভিন্ন সামরিক হাসপাতালে প্যাথলজি বিশেষজ্ঞের দায়িত্ব পালন করেছেন। বর্তমানে তিনি আর্মড ফোর্সেস মেডিকেল কলেজের প্যাথলজি বিভাগের বিভাগীয় প্রধান হিসেবে কর্মরত আছেন।
সুসানে গীতির স্বামী ব্রিগেডিয়ার জেনারেল আসাদুল্লাহ মো. হোসেন সাদ (অব.) বাংলাদেশ সেনাবাহিনীতে চিকিৎসক হিসেবে কর্মরত।
কেশারপাড় ইউনিয়ন
কেশারপাড় বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।
সেনবাগ উপজেলার উত্তর-পশ্চিমাংশে কেশারপাড় ইউনিয়নের অবস্থান। এ ইউনিয়নের উত্তর-পশ্চিমে ছাতারপাইয়া ইউনিয়ন, দক্ষিণ-পশ্চিমে সোনাইমুড়ি উপজেলার বারগাঁও ইউনিয়ন ও অম্বরনগর ইউনিয়ন, দক্ষিণে অর্জুনতলা ইউনিয়ন, পূর্বে ডুমুরুয়া ইউনিয়ন এবং উত্তরে কুমিল্লা জেলার নাঙ্গলকোট উপজেলার দৌলখাঁড় ইউনিয়ন অবস্থিত।
কেশারপাড় ইউনিয়ন সেনবাগ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। ওয়ার্ডভিত্তিক এ ইউনিয়নের গ্রামসমূহ হল:কেশারপাড় ইউনিয়নের প্রধান এবং একমাত্র যোগাযোগের পথ হল সড়কপথ। যোগাযোগের প্রধান বাহন সিএনজি চালিত অটোরিকশা। এছাড়া রিকশা, সাইকেলসহ বিভিন্ন প্রকার যানবাহন রয়েছে।
দূরের যোগাযোগের মাধ্যম হচ্ছে বাস। এই ইউনিয়নের কানকির হাট বাজার থেকে প্রতিদিন ঢাকা ও চট্টগ্রামের অভিমূখে দূরপাল্লার বাস ছেড়ে যায়।
কেশারপাড় ইউনিয়নে কোন নদী নেই। "নোয়াখাল" এর একটি প্রশাখা খাল এ ইউনিয়নের মধ্য দিয়ে প্রবাহিত হচ্ছে।
কেশারপাড় ইউনিয়নের প্রধান ৩টি হাট-বাজার হল কানকিরহাট বাজার, খাজুরিয়া বাজার এবং দমদমা বাজার (কেশারপাড় বাজার)।
বঙ্গবন্ধু শেখ মুজিবুর রহমান মেরিটাইম ইউনিভার্সিটি
বঙ্গবন্ধু শেখ মুজিবুর রহমান মেরিটাইম ইউনিভার্সিটি, বাংলাদেশে ঢাকা বাংলাদেশের একটি সরকারি বিশ্ববিদ্যালয় । এটি দক্ষিণ এশিয়ার দ্বিতীয় মেরিটাইম বিশ্ববিদ্যালয়। এখান থেকে মেরিন ক্যাডেটদের আন্তর্জাতিক মানসম্পন্ন 'ব্যাচেলর অব মেরিটাইম সাইন্স' ডিগ্রি দেয়া হবে, যা বর্তমানে জাতীয় বিশ্ববিদ্যালয়ের অধীনে দেয়া হচ্ছে।
মেরিন ও মেরিটাইম সংশ্লিষ্ট উচ্চ শিক্ষার জন্য প্রথম এবং একমাত্র বিশেষায়িত সরকারি বিশ্ববিদ্যালয় হিসেবে “বঙ্গবন্ধু শেখ মুজিবুর রহমান মেরিটাইম ইউনিভার্সিটি, বাংলাদেশ” প্রতিষ্ঠিত হয়েছে। বিশ্ববিদ্যালয়ে প্রথমবারের মতো স্নাতক (সম্মান) শ্রেণী চালুর অংশ হিসেবে ৩ জানুয়ারি ২০১৭ তারিখে বিশ্ববিদ্যালয়ের মিরপুর পল্লবীস্থ অস্থায়ী ক্যাম্পাসে “ফ্যাকাল্টি অব আর্থ অ্যান্ড ওশান সায়ে›স” অনুষদের অধীনে “বিএসসি (অনার্স) ইন ওশানোগ্রাফি” এর ১ম ব্যাচের ওরিয়েন্টেশন প্রোগ্রাম অনুষ্ঠিত হয়।
মেরিন ও মেরিটাইম সংশ্লিষ্ট উচ্চ শিক্ষার জন্য প্রথম এবং একমাত্র বিশেষায়িত সরকারী বিশ্ববিদ্যালয় হিসেবে ‘বঙ্গবন্ধু শেখ মুজিবুর রহমান মেরিটাইম ইউনিভার্সিটি, বাংলাদেশ’ প্রতিষ্ঠিত হয়েছে।
নিরাপদ জাহাজ চলাচল ব্যবস্থাপনা ও প্রশাসন, নৌ-প্রকৌশল ও প্রযুক্তি, ওশানোগ্রাফি, আন্তর্জাতিক মেরিটাইম আইন ইত্যাদি বিষয়ে স্নাতক ও স্নাতকোত্তর পর্যায়ে শিক্ষাদান ও গবেষণা হবে এই বিশ্ববিদ্যালয়ে।
স্থায়ী ক্যাম্পাসঃ হামিদচর, বাকলিয়া, চট্টগ্রাম।
অস্থায়ী ক্যাম্পাসঃ পল্লবী, ঢাকা।
১৯৮৬ এশিয়া কাপ
১৯৮৬ এশিয়া কাপ (জন প্লেয়ার গোল্ডলিফ ট্রফি হিসাবেও পরিচিত) হলো এশিয়া কাপ ক্রিকেট প্রতিযোগিতার দ্বিতীয় আসর, যা ১৯৮৬ সালের ৩০ মার্চ হতে ৬ এপ্রিল সময়কালের মধ্যে শ্রীলঙ্কায় অনুষ্ঠিত হয়।
১৯৮৬ এশিয়া কাপ ছিলো রাউন্ড-রবিন পদ্ধতিতে অনুষ্ঠিত হওয়া প্রতিযোগিতা যেখানে প্রতিটি দল প্রতিটি দলের সাথে একবার করে মোকাবেলা করে এবং পয়েন্ট তালিকার শীর্ষস্থানীয় দুটি দল ফাইনালে মুখোমুখি হয়। পাকিস্তান দুটি খেলাতেই জয় লাভ করে ফাইনালে শ্রীলঙ্কার মুখোমুখি হয়। ফাইনালে পাকিস্তানকে পরাজিত করে শ্রীলঙ্কা তাদের প্রথম এশিয়া কাপের শিরোপা জয় করে।
টেড অ’বেকেট
এডওয়ার্ড ল্যাম্বার্ট (টেড) অ’বেকেট (; জন্ম: ১১ আগস্ট, ১৯০৭ - মৃত্যু: ২ জুন, ১৯৮৯) ভিক্টোরিয়ার সেন্ট কিল্ডা ইস্টে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন। ১৯২৮ থেকে ১৯৩২ সময়কালে অস্ট্রেলিয়া দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতি ফাস্ট-মিডিয়াম বোলিংয়ে পারদর্শিতা দেখিয়েছেন ‘টেড’ ডাকনামে পরিচিত টেড অ’বেকেট।
বিশিষ্ট আইনজীবী টমাস আর্চিবল্ড অ’বেকেট ও এডা মেরি অ’বেকেট দম্পতির তিন পুত্রসন্তানের মধ্যে তাঁর অবস্থান ছিল দ্বিতীয়। দাদু স্যার টমাস অ’বেকেট বিচারক ছিলেন। মেলবোর্ন বিশ্ববিদ্যালয় থেকে আইনশাস্ত্রে অধ্যয়নশেষে ১৯২৭ সালে মেলবোর্নের ট্রিনিটি কলেজে ভর্তি হন। ঐখানে অবস্থানকালেই ক্রীড়াজগতে প্রবেশ করেন। গুরুতরভাবে আহত হবার পূর্বে ক্রিকেট ও অস্ট্রেলীয় রুলস ফুটবলে বিশ্ববিদ্যালয়ের পক্ষে খেলতেন তিনি।
সমগ্র খেলোয়াড়ী জীবনে ভিক্টোরিয়ার সদস্যরূপে ৪৭টি প্রথম-শ্রেণীর ক্রিকেটে অংশ নিয়েছেন। ১৯২৮ থেকে ১৯৩২ সময়কালে অস্ট্রেলিয়ার পক্ষে চারটি টেস্টে অংশগ্রহণের সুযোগ হয় টেড অ’বেকেটের। ২৯ ডিসেম্বর, ১৯২৮ তারিখে ইংল্যান্ডের বিপক্ষে টেস্ট অভিষেক ঘটে তাঁর।
পেশায় তিনি আইনজীবী ছিলেন। খেলা থেকে অবসরগ্রহণের পর টেড অ’বেকেট ক্রিকেট প্রশাসনে জড়িত হয়ে পড়েন। ভিক্টোরিয়া ক্রিকেট অ্যাসোসিয়েশনের সদস্য ছিলেন তিনি।
২ জুন, ১৯৮৯ তারিখে ৮২ বছর বয়সে ভিক্টোরিয়ার টারেং এলাকায় টেড অ’বেকেটের দেহাবসান ঘটে।
মেজর জেনারেল
মেজর জেনারেল (সংক্ষেপে মে.জে),
মে. জে. 
একটি সামরিক পদ অনেক দেশে ব্যবহৃত হয়। এটি সার্জেন্ট মেজর জেনারেল এর পুরানো পদ থেকে প্রাপ্ত হয়। শিরোনামে "সার্জেন্ট" এর অন্তর্ধান দৃশ্যত বিভ্রান্তিকর ব্যাখ্যা দেয়, যার মাধ্যমে একজন লেফটেন্যান্ট জেনারেল একজন প্রধান জেনারেলকে অতিক্রম করে এবং একজন প্রধান একজন লেফটেন্যান্টকে অতিক্রম করে।
কমনওয়েলথ এবং মার্কিন যুক্তরাষ্ট্রের ডিভিশন (সামরিক) কমান্ডারের পদে লেফটেন্যান্ট জেনারেল এবং সিনিয়র পদে ব্রিগেডিয়ার এবং ব্রিগেডিয়ার জেনারেল ।
কমনওয়েলথের মধ্যে, নৌবাহিনীর প্রধান জেনারেল, রিয়ার অ্যাডমিরাল এর সমতুল্য এবং একটি পৃথক র‍্যাঙ্ক কাঠামোর সাথে বিমান বাহিনীর প্রধান এর সমান এয়ার ভাইস মার্শাল এর সমতুল্য।
পূর্ব ইউরোপ সহ বেশ কিছু দেশে মেজর জেনারেল, জেনারেল অফিসার থেকে সর্বাধিক সর্বনিম্ন, কোন ব্রিগেডিয়ার-গ্রেড পদ ছাড়াই সর্বনিম্ন।
আএস মোনাকো ফুটবল ক্লাব
আসোসিয়েশন স্পোর্তিভ দে মোনাকো ফুটবল ক্লাব, সাধারণত আএস মোনাকো () অথবা শুধুমাত্র মোনাকো নামেই অধিক পরিচিত, হল মোনাকোর একটি ফুটবল ক্লাব যেটি ফরাসি ফুটবলের শীর্ষ লীগ লীগ ১-এ প্রতিযোগিতা করে। এটি ১৯২৪ সালে প্রতিষ্ঠিত হয়েছিল; ফন্তভিয়েইলের স্তাদ লুইস ২ হচ্ছে মোনাকোর নিজস্ব মাঠ। বর্তমানে মোনাকোর কোচের দায়িত্ব পালন করছেন লেওনার্দো জারদিম এবং অধিনায়কের দায়িত্ব পালন করছেন কলম্বিয়া ফুটবল দলের খেলোয়াড় রাদামেল ফালকাও।
যদিও এই ক্লাবটি মোনাকোভিত্তিক ক্লাব, তবুও এটি ফরাসি লীগ পদ্ধতির অধীনে ফরাসি লীগে খেলে। মোনাকো হচ্ছে ফরাসি ফুটবলের অন্যতম সেরা ক্লাব, যারা এপর্যন্ত ৮টি লীগ ট্রফি এবং ৫টি কুপ দে ফ্রান্স ট্রফি জয়লাভ করেছে। এছাড়াও মোনাকো ইউরোপীয় ফুটবলেও প্রতিযোগিতা করেছে যেখানে তারা ১৯৯২ সালের উয়েফা কাপ উইনার্স কাপের এবং ২০০৪ সালের উয়েফা চ্যাম্পিয়নস লীগের রানার-আপ ছিল
মোনাকোর ঐতিহ্যবাহী রঙ হচ্ছে লাল এবং সাদা, এবং এজন্যই ক্লাবটি "লেস রুগেস এত ব্লাঙ্কস" ("লাল এবং সাদা") নামে পরিচিত। মোনাকো ইউরোপীয়ান ক্লাব অ্যাসোসিয়েশনের এক অন্যতম সদস্য। ২০১১ সালের ডিসেম্বর মাসে, এই ক্লাবের দুই-তৃতীয়াংশ রুশ মহাধনাঢ্য ব্যক্তি দিমিত্রি বাইবোলোভলেভর অধীনস্থ একাতেরিনা বাইবোলোভলেভ ট্রাস্টের কাছে বিক্রয় করে দেওয়া হয়। বাইবোলোভলেভের অর্থনৈতিক সাহায্যের ফলে, ক্লাবটি পুনরায় লীগ ১ ফিরে আসে এবং প্রথম লীগ জয়ের ১৭ বছর পর ২০১৬–১৭ লীগ ১ মৌসুমে পুনরায় লীগ জয়লাভ করতে সক্ষম হয়।
প্রলয়োল্লাস
প্রলয়োল্লাস
"ধ্বংসাত্মক রমরমা" বা "তোরা সব জয়ধ্বনি কর" হিসাবে পরিচিত। তার প্রথম লাইনের পরের লাইন ও পরিচিত। জনপ্রিয়তম বিপ্লবী বাঙালি গান দাদরা তালা, যার গান এবং সুর লিখেছেন জাতীয় কবি কাজী নজরুল ইসলাম। 
এটি ছিল প্রথম বিপ্লবী বাংলা কবিতা ১৯২২ এর দশকের গোড়ার দিকে অগ্নিবীণা (কাব্যগ্রন্থ) নামে একটি ভলিউমে সংগৃহীত: এটি নজরুলের কবিতার প্রথম গ্রন্থ।
!বাংলা
ডেবরা কার
ডেবরা জেন কার-ট্রিমার, সিবিই (; জন্ম: ৩০ সেপ্টেম্বর ১৯২১ - ১৬ অক্টোবর ২০০৭) ছিলেন একজন স্কটিশ অভিনেত্রী। তিনি চলচ্চিত্র, মঞ্চ ও টেলিভিশনে অভিনয় করতেন। কর্মজীবনে তিনি ছয়বার একাডেমি পুরস্কারের মনোনয়ন লাভ করেছেন, যা কোন পুরস্কার না জিতে শ্রেষ্ঠ অভিনেত্রী বিভাগে সর্বাধিক মনোনয়নের রেকর্ড। তিনি সঙ্গীতধর্মী চলচ্চিত্র "দ্য কিং অ্যান্ড আই" (১৯৫৬)-এ অ্যানা লেওনোওয়েন্স চরিত্রে তাঁর কাজের জন্য গোল্ডেন গ্লোব পুরস্কার অর্জন করেন। এছাড়া তিনি তিনবার শ্রেষ্ঠ অভিনেত্রী বিভাগে নিউ ইয়র্ক ফিল্ম ক্রিটিকস সার্কেল পুরস্কার জয় করেন।
১৯৯৪ সালে "নিখুঁত লাবণ্য ও সৌন্দর্য ও নিবেদিত প্রাণ অভিনেত্রী, যার চলচ্চিত্র কর্মজীবন সবসময় পরিপূর্ণ, নিয়মানুবর্তি ও মার্জিত ছিল" উল্লেখ করে তাঁকে একাডেমি সম্মানসূচক পুরস্কার প্রদান করা হয়। তাঁর অভিনীত উল্লেখযোগ্য চলচ্চিত্রসমূহ হল "কু ভাদিস" (১৯৫১), "ফ্রম হিয়ার টু ইটার্নিটি" (১৯৫৩), "অ্যান অ্যফেয়ার টু রিমেম্বার" (১৯৫৭), "হেভেন নোস, মিস্টার অ্যালিসন" (১৯৫৭), "দি ইনোসেন্টস" (১৯৬১), "ব্ল্যাক নার্সিসাস" (১৯৪৭), "কিং সলোমন্‌স মাইন্স" (১৯৫০), "দ্য লাইফ অ্যান্ড ডেথ অব কর্নেল ব্লিম্প" (১৯৪৩), "দ্য সানডোহার্স" (১৯৬০) এবং "সেপারেট টেবলস্‌" (১৯৫৮)।
জর্জ ব্যানক্রফ্‌ট (অভিনেতা)
জর্জ ব্যানক্রফ্‌ট (; জন্ম: ৩০ সেপ্টেম্বর ১৮৮২ - ২ অক্টোবর ১৯৫৬) ছিলেন একজন মার্কিন চলচ্চিত্র অভিনেতা। ১৯২৫ সাল থেকে ১৯৫৬ সাল পর্যন্ত তার কর্মজীবনের ব্যপ্তি ছিল ত্রিশ বছরের অধিক। এই সময়ে তিনি অসংখ্য চলচ্চিত্রে হলিউডের অন্যতম তারকাদের সাথে অভিনয় করেছেন। তিনি "থান্ডারবোল্ট" (১৯২৯) চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল "দ্য উল্‌ফ অব ওয়াল স্ট্রিট" (১৯২৯), "প্যারামাউন্ট অন প্যারেড" (১৯৩০), "ব্লাড মানি" (১৯৩৩), "মিস্টার ডিডস গোজ টু টাউন" (১৯৩৬) এবং "অ্যাঞ্জেলস উইথ ডার্টি ফেসেস" (১৯৩৮)।
জর্জ ব্যানক্রফ্‌ট ১৮৮২ সালের ৩০শে সেপ্টেম্বর পেন্সিলভেনিয়ার ফিলাডেলফিয়ায় জন্মগ্রহণ করেন। তিনি ম্যারিল্যান্ডের পোর্ট ডেপোজিটের টমস ইনস্টিটিউটে পড়াশোনা করেন।
জেমস ডিন
জেমস বায়রন ডিন (; জন্ম: ৮ ফেব্রুয়ারি ১৯৩১ - ৩০ সেপ্টেম্বর ১৯৫৫) ছিলেন একজন মার্কিন অভিনেতা। তিনি কৌশরের মোহমুক্তি ও সামাজিক বিচ্ছিন্নতাবাদ বিষয়ক চলচ্চিত্র "রেবেল উইদাউট আ কজ" (১৯৫৫) চলচ্চিত্রে জিম স্টার্ক চরিত্রে অভিনয় করে সাংস্কৃতিক কিংবদন্তী হিসেবে স্মরণীয়। তার তারকা খ্যাতিকে আরও বাড়িয়ে দেয় "ইস্ট অব ইডেন" (১৯৫৫)-এর ক্যাল ট্রাস্ক চরিত্র এবং "জায়ান্ট" (১৯৫৬)-এর জেট রিংক।
মাত্র ২৪ বছর বয়সে গাড়ি দুর্ঘটনায় মৃত্যুবরণ করা ডিন প্রথম অভিনেতা, যিনি মরণোত্তর শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন এবং তিনিই একমাত্র অভিনেতা যার দুটি মরণোত্তর একাডেমি পুরস্কারের মনোনয়ন রয়েছে। ১৯৯৯ সালে আমেরিকান ফিল্ম ইনস্টিটিউট তাদের হলিউডের স্বর্ণযুগের সেরা ২৫ পুরুষ তারকা তালিকায় তাকে ১৮তম স্থান প্রদান করে।
বাংলাদেশের মুক্তিযুদ্ধের শৈল্পিক চিত্রনাট্য
বাংলাদেশে এবং বিদেশে যুদ্ধের সময় থেকে বাংলাদেশ মুক্তিযুদ্ধ চিত্রিত অসংখ্য শিল্পকর্ম রয়েছে। কনসার্ট ফর বাংলাদেশ বিটলসের সদস্যদের দ্বারা সংগঠিত কনসার্টটি ১৯৭১ সালে প্রতিবাদ সঙ্গীতর জন্য একটি বড় ঘটনা ছিল।
স্বাধীন বাংলা বেতার কেন্দ্র এর জন্য রেকর্ড করা এবং সম্প্রচারিত গানগুলিকে এখনও বাংলাদেশী প্রতিবাদ গানগুলির মধ্যে সেরা বলে মনে করা হয়।
যুদ্ধের সময় নির্মিত চারটি তথ্যচিত্র হচ্ছে জহির রায়হান এর 'স্টপ জেনোসাইড' এবং 'এ স্টেট ইজ বোর্ন', বাবুল চৌধুরীর 'ইনোসেন্ট মিলিয়নস', আলমগীর কবিরের 'মুক্তিযুদ্ধের সময় নির্মিত চলচ্চিত্র মুক্তিযোদ্ধা '- বাংলাদেশ এ তৈরি প্রথম চলচ্চিত্র, যেমনটি পূর্ব পাকিস্তানে বা ভারতে তৈরি হয়েছিল, বাংলাদেশের বড় বড় সংস্থাগুলিও ছিল।
"মুক্তির গান" 
যুদ্ধের সময় লেয়ার লেভিনের ফুটেজ শটের উপর ভিত্তি করে নির্মিত সবচেয়ে প্রশংসিত বাংলাদেশী ডকুমেন্টারি, এর নির্মাতা তারেক মাসুদ এবং ক‍্যাথরিন মাসুদ।
পরিচালকরা দুটি ধারাবাহিকে চলচ্চিত্রটি তৈরি করেছেন- " স্বাধীনতার গল্প " এবং 'নারীর কথা'।
একই বিষয়ের উপর তাদের আরেকটি চলচ্চিত্র, " মাটির ময়না ", কান চলচ্চিত্র উৎসবে FIPRESCII পুরস্কার জিতেছে।
মুক্তিযুদ্ধে লিখিত বহু কবিতা ও উপন্যাস রয়েছে, যার মধ্যে যুদ্ধের সময় শামসুর রহমানের বিখ্যাত কবিতা রয়েছে। যুক্তিযুক্তভাবে এটি ১৯৭১ সাল থেকে বাংলাদেশী সাহিত্যের জন্য সর্বাধিক ব্যবহৃত বিষয়। যুদ্ধ স্মরণে নির্মিত স্মৃতিগুলি বাংলাদেশের সর্বোচ্চ সম্মানিত স্মৃতিস্তম্ভ।
তনুশ্রী দত্ত
তানুশ্রী দত্ত (জন্ম ১৯ মার্চ ১৯৮৪) একজন ভারতীয় মডেল এবং অভিনেত্রী যিনি প্রাথমিকভাবে বলিউড চলচ্চিত্রে অভিনয় করেছেন। দত্ত ২০০৪ সালে ফেমিনা মিস ইন্ডিয়া ইউনিভার্স শিরোপা লাভ করেন। একই বছর মিস ইউনিভার্সের সৌন্দর্য প্রতিযোগিতায় তিনি শীর্ষ দশজন চূড়ান্ত ব্যক্তিদের মধ্যে ছিলেন। ২০১৮ সালের সেপ্টেম্বরে থেকে তিনি আমেরিকা যুক্তরাষ্ট্রের গ্রিন কার্ড ধারক হিসাবে বসবাস করছেন।
তানুশ্রী দত্ত জন্মগ্রহণ করেন ঝাড়খণ্ডের জামশেদপুরে একটি রক্ষণশীল বাঙালি হিন্দু পরিবারে। তিনি তার শহরের ডিবিএসএস ইংরেজি স্কুল এবং পুণে জুনিয়র কলেজে লেখাপড়া করেন। মডেলিং জীবন অনুসরণ করার জন্য বিসিএমের প্রথম বছর শেষ করার পর তিনি কলেজ থেকে বাদ পড়েন। তার বোন ইশিতা দত্ত একজন অভিনেত্রী এবং মডেলও।
২০০৩ সালে, মুম্বাইয়ে অনুষ্ঠিত ফেমিনা মিস ইন্ডিয়া প্রতিযোগিতা তনুশ্রী দত্ত জিতেছিলেন; ফলস্বরূপ, তিনি মিস ইউনিভার্স ২০০৪ প্রতিযোগিতায় ভারতের প্রতিনিধিত্ব করেন যা কোয়েটো, ইকুয়েডরে অনুষ্ঠিত হয়েছিল, যেখানে তিনি শীর্ষ ১০ম চূড়ান্ত প্রতিযোগীদের মধ্যে ছিলেন।
২০০৫ সালে তার বলিউডে আত্মপ্রকাশ ঘটে, চকলেট এবং আশিক বানায় আপনে চলচ্চিতে অভিনয়ের মাধ্যমে। আশিক বানায়া আপনে চলচ্চিটি বক্স অফিসে ব্যর্থতা ছিল কিন্তু এর সঙ্গীত অল টাইম ব্লকবাস্টার রেকর্ড করেছিল।
মিস ইন্ডিয়া প্রতিযোগিতায় অংশ নেওয়ার আগে, তিনি হ্যারি আনন্দের একটি ভারতীয় পপ মিউজিক ভিডিও, "সাইয়ান দিল মিনা আনা রে" নামে একটি ভিডিওতে অভিনয় করেছিলেন। এটি একটি বিশাল জনপ্রিয় ছিল এবং পরবর্তীতে ২০০৩ সালে বেশ কয়েকটি স্টেজ শোতে অভিনয় করেছিল।
জান্নাতুল ফেরদৌস ঐশী
জান্নাতুল ফেরদৌস ঐশী হচ্ছেন বাংলাদেশের একজন মডেল এবং সুন্দরী প্রতিযোগিতা মিস বাংলাদেশ ২০১৮-এর মুকুটধারী।
ঐশী ২৭ আগস্ট ২০০০ সালে বরিশাল বিভাগের পিরোজপুর জেলার মাটিভাঙা গ্রামে জন্মগ্রহণ করেন। তিনি ২০১৮ সালে বিজ্ঞান বিভাগ থেকে উচ্চ মাধ্যমিক সম্পন্ন করেন মাটিভাঙ্গা ডিগ্রি কলেজ থেকে। দুই বোনের মধ্যে তিনি ছোট। বাবা জনাব আঃ হাই একজন সমাজকর্মী, মা জনাব আফরোজা হোসনে আরা একজন শিক্ষিকা এবং তার বড় বোন শশী একজন ছাত্রী।
৩০ সেপ্টেম্বরে ঢাকায় আয়োজিত “ মিস ওয়ার্ল্ড বাংলাদেশ-২০১৮” এর চূড়ান্ত পর্বে বিজয়ী হিসেবে জান্নাতুল ফেরদৌস ঐশীর নাম ঘোষণা করা হয়।
তাবাস্সুম ফেরদৌস শাওন
তাবাস্সুম ফেরদৌস শাওন (জন্ম: ১৭ জুন ১৯৭৯ ) একজন বাংলাদেশী মডেল এবং সুন্দরী প্রতিযোগিতা মিস বাংলাদেশ ২০০১-এর মুকুটধারী। তিনি ১৬ নভেম্বর ২০০১ সালে দক্ষিণ আফ্রিকা র সান সিটি তে অনুষ্ঠিত ৫১ তম মিস ওয়ার্ল্ড সুন্দরী প্রতিযোগিতায় বাংলাদেশ এর প্রতিনিধিত্ব করেন।
শাওন স্থানীয় ট্যাবলয়েড মানবজমিন (পত্রিকা) এবং লন্ডন লিংক প্রমোশন মিস বাংলাদেশ হিসাবে নির্বাচিত হয়েছিল।
আন্তর্জাতিক প্রবীণ দিবস
আন্তর্জাতিক প্রবীণ দিবস প্রতি বছরের ১ অক্টোবর পালন করা হয়।
জাতিসংঘ আন্তর্জাতিকভাবে দিবসটি প্রতিবছর ১ অক্টোবর পালনের সিদ্ধান্ত নেয় ১৯৯০ সালে। প্রবীণদের সুরক্ষা এবং অধিকার নিশ্চিতের পাশাপাশি বার্ধক্যের বিষয়ে বিশ্বব্যাপী গণসচেতনতা সৃষ্টির লক্ষ্যে ১৯৯১ সাল থেকে এ দিবসটি পালন করা শুরু হয়।
মুন্সি
মুন্সি হচ্ছে বাঙালি মুসলমানদের প্রচিন একটি উপধি। যতদূর জানা যায়, এটি মুগল সম্রাটদের আমলে এই উপাধির প্রচলন শুরু হয়। মোগল আমলে বাদশাহদের রাজদরবারে বাদশার সচিবিয় কর্মকান্ড লিপিবদ্ধ করার কাজে নিয়োজিত ব্যক্তিকে মুন্সি বলা হতো। তাকে মুন্সি বা মুন্সিজী নামে ডাকা হতো। তিনি বাদশাহের দাপ্তরিক যাবতীয় কাজ বা হিসাব লিপিবদ্ধ করতেন।
পরবর্তীতে ইংরেজ আমালে ইংরেজদের অধিনে যে সব শিক্ষিত মুসলমান তাদের দাপ্তরিক কাজ, বিশেষ করে লেখালেখির কাজ করতো, তাদেরকে মুন্সিজী নামে ডাকা হতো।
বর্তমানে সরকারের সচিবালয় বা জেলা প্রশাককের কার্যালয়ে মুন্সিখানা নামে একটা সেল আছে, যেখানে আগ্নেয়াস্ত্রের লাইসেন্স প্রদান ও নবায়নের কাজ করা হয়ে থাকে।
পাথরপ্রতিমা বিধানসভা কেন্দ্র
পাথরপ্রতিমা (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩০ নং পাথরপ্রতিমা বিধানসভা কেন্দ্রটি পাথরপ্রতিমা সমষ্টি উন্নয়ন ব্লক এর অন্তর্গত।
পাথরপ্রতিমা বিধানসভা কেন্দ্রটি ২০ নং মথুরাপুর (এসসি) লোকসভা কেন্দ্র এর অন্তর্গত।
সর্বভারতীয় তৃণমূল কংগ্রেস সমীর কুমার জানা জয়ী হন, তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) এর যজনেশ্বর দাসকে পরাজিত করেন।
২০০৬ এবং ২০০১ সালে রাজ্য বিধানসভা নির্বাচনে, সিপিআই (এম) এর যজনেশ্বর দাস পাথরপ্রতিমা কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের সমীর কুমার জানাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে কংগ্রেসের গোপাল কৃষ্ণ দে জয়ী হন, সিপিআই (এম) এর জন্মজয় মান্নাকে পরাজিত করেন। ১৯৯১ সালে সিপিআই (এম) এর জন্মজয় মান্না কংগ্রেসের বনবিহারী পাত্রকে পরাজিত করেন। সিপিআই (এম) এর গুণধর মাইতি ১৯৮৭, ১৯৮২ এবং ১৯৭৭ সালে কংগ্রেসের অনন্ত কুমার বেরাকে পরাজিত করেন।
১৯৭২ সালে কংগ্রেসের সত্য রঞ্জন বাপুলি জয়ী হন। ১৯৭১, ১৯৬৯ এবং ১৯৬৭ সালে এসইউসি রবিন মন্ডল জয়ী হন, (নির্বাচন কমিশনের রেকর্ডগুলিতে ১৯৬৭ সালে নির্দল হিসাবে দেখানো হয়েছিল)। এর আগে পাথরপ্রতিমা কেন্দ্রটি বিদ্যমান ছিল না।
ফিলিপ নোয়ারে
ফিলিপ নোয়ারে (; ১ অক্টোবর ১৯৩০ - ২৩ নভেম্বর ২০০৬) ছিলেন একজন ফরাসি চলচ্চিত্র অভিনেতা। তিনি বিভিন্ন ধরনের চরিত্রে তার বহুমাত্রিক অভিনয়ের জন্য পরিচিত, বিশেষ করে "সিনেমা পারাদিসো" (১৯৮৮) চলচ্চিত্রে তার কাজের জন্য সর্বাধিক পরিচিত। এই কাজের জন্য তিনি শ্রেষ্ঠ অভিনেতা বিভাগে বাফটা পুরস্কার লাভ করেন। এছাড়া তিনি "ল্য ভিও ফুসিল" (১৯৭৫) ও "লা ভি এ রিঁ দুত্র্‌" (১৯৮৯) চলচ্চিত্রে অভিনয় করে শ্রেষ্ঠ অভিনেতা বিভাগে দুটি সেজার পুরস্কার ও শ্রেষ্ঠ বিদেশি অভিনেতা বিভাগে দুটি দাভিদ দি দোনাতেল্লো জয় করেন।
নোয়ারে ১৯৩০ সালের ১লা অক্টোবর ফ্রান্সের লিল শহরে জন্মগ্রহণ করেন। তাঁর পিতা পিয়ের নোয়ারে একটি পোশাক নির্মাণকারী প্রতিষ্ঠানের প্রতিনিধি ছিলেন এবং মাতা লুসি হেয়ারমাঁ। তিনি পড়াশোনার ব্যাপারে উদাসীন ছিলেন, এবং লিস জানসন দ্য সাইলি সহ প্যারিসের একাধিক খ্যাতনামা বিদ্যালয়ে পড়াশোনা করেন। বিদ্যালয়ের পরীক্ষায় পাস করতে না পারায় তিনি অভিনয় শিখার সিদ্ধান্ত নেন। ১৯৫৩ সালে তিনি জঁ ভিয়ার রিপার্টরি কোম্পানি, থিয়েটার ন্যাশনাল পপুলারে, যোগ দেন। সেখানে তিনি পরবর্তীকালে জনপ্রিয় চলচ্চিত্র অভিনেতা জেরার ফিলিপের সাথে অভিনয় করেন। তিনি সঁত্র্‌ দ্রামাতিক দ্য লুয়েসে ও থিয়েটার ন্যাশনাল পপুলারে সাত বছর অভিনয়ের প্রশিক্ষণ লাভ করেন। থিয়েটার ন্যাশনাল পপুলারে তিনি "ম্যাকবেথ" ও "দ্য ম্যারিজ অব ফিগারো" সহ চল্লিশের অধিক চরিত্রে কাজ করেন। সেখানেই তিনি মনিক শোমেতের সাথে পরিচিত হন এবং ১৯৬২ সালে তারা বিবাহ বন্ধনে আবদ্ধ হন। এই সময়ে তিনি জঁ-পিয়ের দারার সাথে নৈশ ক্লাবে কৌতুকাভিনেতা হিসেবে তাঁর কর্মজীবন শুরু করেন।
কাকদ্বীপ বিধানসভা কেন্দ্র
কাকদ্বীপ (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩১ নং কাকদ্বীপ বিধানসভা কেন্দ্রটি কাকদ্বীপ সমষ্টি উন্নয়ন ব্লক এবং বুধখালি এবং নারায়ণপুর গ্রাম পঞ্চায়েত গুলি নামখানা সমষ্টি উন্নয়ন ব্লক এর অন্তর্গত।
কাকদ্বীপ বিধানসভা কেন্দ্রটি ২০ নং মথুরাপুর (এসসি) লোকসভা কেন্দ্র এর অন্তর্গত।
তৃণমূল কংগ্রেসের মন্টুরাম পাখিরা তার নিকটতম প্রতিদ্বন্দ্বী সিপিআই (এম) এর মিলন ভট্টাচার্যকে পরাজিত করেন।
২০০৬ সালের বিধানসভা নির্বাচনে, সিপিআই (এম) এর অশোক গিরি কাকদ্বীপ কেন্দ্র থেকে জয়ী হন, তৃণমূল কংগ্রেসের মন্টুরাম পাখিরাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের মন্টুরাম পাখিরা ২০০১ সালে সিপিআই (এম) এর অশোক গিরিকে পরাজিত করেন। ১৯৯৬ সালে সিপিআই (এম) এর অশোক গিরি কংগ্রেসকে মন্টুরাম পাকিরাকে পরাজিত করেন। ১৯৯১, ১৯৮৭, ১৯৮২ এবং ১৯৭৭ সালে সিপিআই (এম) এর হৃষীকেশ মাইতি, ১৯৯১ এবং ১৯৮৭ সালে কংগ্রেসের গৌরিশঙ্কর ভট্টাচার্যকে পরাজিত করেন এবং ১৯৮২ এবং ১৯৭৭ সালে কংগ্রেসের বাসুদেব সৌত্যাকে পরাজিত করেন।
১৯৭২ সালে কংগ্রেসের বাসুদেব সৌত্যা জয়ী হয়। সিপিআই (এম) এর ঋষিকেশ মাইতি ১৯৭১ সালে জয়ী হন। ১৯৬৯ সালে এবং ১৯৬৭ সালে কংগ্রেসের হানসাধওয়াজ ধাড়া জয়ী হন। ১৯৬২ এবং ১৯৫৭ সালে কংগ্রেসের মায়া ব্যানার্জী জয়ী হন।